-Quin curs fas tu? -Segon.
-Quart d'ESO. -Primer.
Vaig aprendre a programar a segon d'ESO.
El primer ordinador va ser a sisè.
El que m'agrada és arreglar els problemes de la gent.
Pots expressar-te, construir coses a partir d'una idea.
La informàtica és la base de moltes coses
que els universitaris i els treballadors
faran durant 20, 30 anys.
M'agrada programar perquè m'agrada ajudar la gent.
Puc construir una cosa que pot fer la vida de la gent més fàcil.
És el més semblant a un superpoder.
El més important és començar.
Jo estic començant i vull que aprengueu amb mi.
Teniu un videojoc preferit que sempre heu volgut fer?
Començarem creant jocs amb el Laboratori de Jocs.
Els bons jocs tenen una història, i les històries tenen actors.
Actors que fan coses com parlar, moure's, interactuar entre ells,
fins i tot sumar punts segons les normes del joc.
Avui aprendrem a fer tot això amb actors divertits
com bruixes, zombis, àliens i animals.
Per fer un joc des de zero que pugueu compartir i jugar-hi amb el mòbil.
Teniu la pantalla dividida en tres.
A l'esquerra, la zona de joc, on s'executa el programa.
Les instruccions per cada nivell són just a sota.
La part del mig és la barra d'eines, i cada bloc és un tros de codi.
L'espai en blanc de la dreta és l'espai de treball
i aquí construirem el programa.
Per començar, heu d'enganxar els blocs al bloc taronja "quan executi".
Hi podeu enganxar molts blocs junts,
arrossegant-los fins que surti la línia groga,
per enganxar-los.
En aquest trencaclosques, l'actor és un pingüí
i farem que digui "Hola!" arrossegant el bloc de parlar,
enganxant-lo al bloc "quan executi" i escrivint-hi "Hola!".
També podem fer que el pingüí es mogui amb els blocs de moure a dreta i esquerra.
Un cop tingueu els blocs a lloc, cliqueu "Executar" per veure el resultat.
Aneu fent, i al final veureu que podeu crear el vostre joc
amb molts jugadors que interactuïn, es posin contents o tristos,
sumin punts o llencin boles de foc, o es facin desaparèixer.
Tot depèn de tu i de quin joc vulguis fer.